open-index/open-wikipedia-markdown huggingface dataset:
Togon luterilainen kirkko

**Togon luterilainen kirkko** () on luterilainen kirkko, joka toimii Togossa. Kirkon jäsenmäärä on noin 8&nbsp;000.

## Historia
Kirkon historia juontaa juurensa yhdysvaltalaisen Missouri-synodin Togossa vuonna 1980 aloittamasta lähetystyöstä. Kirkko perustettiin virallisesti vuonna 2009.

## Nykytilanne
Kirkolla on 45 seurakuntaa ympäri Togoa, joissa on yhteensä noin 8&nbsp;000 jäsentä. Kirkko kuuluu Kansainväliseen luterilaiseen neuvostoon.

## Lähteet
Jussi Sudenlehti

**Jussi Sudenlehti (ent Sutinen)** (s. 1982 Helsinki) on turkulainen kirjailija, tietokirjailija, psykoterapeutti ja muusikko. Sudenlehti työskentelee esiintyjänä, kouluttajana ja työnohjaajana ja hän on julkaissut  muun muassa yhteiskunnallisia aiheita käsittelevän lastenkirjatrilogian. Trilogian ensimmäinen osa Sininen talo kertoo huostaanotosta, ja sen on kuvittanut Juulia Terho. Toinen osa Suurerhe käsittelee eroa ja uusperhettä, kolmas Kiireellisten talo läheisen kuolemasta ja surusta. Kuvittaja Katrin Ehrlich on kuvittanut kaksi jälkimmäistä. Lisäksi Sudenlehti on julkaissut kaksi runokokoelmaa: Kuolleiden kaupunkien muistikirja (Savukeidas) ja Valkoinen huone (Robustos). Sudenlehti on ollut mukana kirjoittamassa ja toimittamassa kahta tietokirjaa, jotka ovat Perheen suojassa ja Tulevaisuuden lastensuojelu. WSOY julkaisi Sudenlehden esikoisromaanin *Christian* maaliskuussa 2019. Sudenlehden toinen romaani *Melankolia* julkaistiin syyskuussa 2021.

Sudenlehden puoliso on muusikko **Alina Sudenlehti** (ent. Lehti) jonka kanssa Jussi Sudenlehti tekee yhdessä musiikkia.

## Julkaisut
; Romaanit
* *Christian*. Helsinki: WSOY, 2019. 
* *Melankolia*. Helsinki: WSOY, 2021. 
* 

;Lastenkirjat

* *Sininen talo.*Tallinna : Suomen Psykologinen Instituutti, 2015. ISBN 9789526755694

* *Suurerhe.* Tallinna: Suomen Psykologinen Instituutti, 2016. ISBN 9789526846118
* *Kiireellisten talo.* Tallinna: Suomen Psykologinen Instituutti, 2018. ISBN 9789526846156

;
; Runokokoelmat

* *Kuolleiden kaupunkien muistikirja:*  Savukeidas, 2009. 
* *Valkoinen huone:* Kustannusliike Robustos, 2015. 

**Tietokirjat**

* Yhdessä Antti Joensuun kanssa*: Perheen Suojassa:* BoD, 2016 
* Toimittanut yhdessä Ilkka Uusitalon kanssa*: Tulevaisuuden lastensuojelu:* Suomen Psykologinen Instituutti, 2018. 

**Levytykset**

* Old & Romance: Hämeenpuisto '13 & Keltaiset seinäpaperit -singlejulkaisut, 2014
* Old & Romance: vanhaikuinenromanssi -pitkäsoitto, 2015
* Old & Romance: Hullunmekko-singlejulkaisu, 2016
* Old & Romance: Veden kielellä –pitkäsoitto (single Huutolainen 2016), 2017

## Lähteet
Luettelo Portugalin laivaston miinanraivaajista ja miinantorjunta-aluksista

**Luettelo Portugalin laivaston miinanraivaajista ja miinantorjunta-aluksista** sisältää Portugalin laivaston miinanraivaajat ja miinantorjunta-alukset.

## Lähteet
*

### Viitteet
Tämä maa on minun

**Tämä maa on minun** voi tarkoittaa ainakin seuraavia:

* *[[Tämä maa on minun (vuoden 1943 elokuva)|Tämä maa on minun]]* (*This Land Is Mine*), Jean Renoirin elokuva vuodelta 1943
* *[[Tämä maa on minun (vuoden 1959 elokuva)|Tämä maa on minun]]* (*This Earth is Mine*), Henry Kingin elokuva vuodelta 1959
* *[[Tämä maa on minun (vuoden 1976 elokuva)|Tämä maa on minun]]* (*Bound for Glory*), Hal Ashbyn elokuva vuodelta 1976.

## Katso myös
* This Land Is Your Land, Woody Guthrien kappale, jatkuu sanoilla "this land is my land" ()
Ugandan luterilainen kirkko

**Ugandan luterilainen kirkko** () on luterilainen kirkko, joka toimii Ugandassa. Kirkon jäsenmäärä on noin 50&nbsp;000.

## Historia
Kirkko on syntynyt vuonna 1993 Ghanan evankelis-luterilaisen kirkon yhteistyössä yhdysvaltalaisen Missouri-synodin kanssa tekemän lähetystyön tuloksena.

## Nykytilanne
Kirkolla on 140 seurakuntaa ympäri Ugandaa, joissa on noin 50&nbsp;000 jäsentä. Kirkko kuuluu Kansainväliseen luterilaiseen neuvostoon.

## Lähteet
Cluses

**Cluses** on kunta itäisessä Ranskassa Haute-Savoien departementissa Auvergne-Rhône-Alpesin alueella. Kunta sijaitsee Arvejoen rannalla, noin 45 kilometriä Geneven kaupungista kaakkoon.

Kaupunki on kehittynyt Arvejoen ylittävän sillan ympärille. Silta on alun perin roomalaisten rakentama, mutta se kunnostettiin nykyiselleen keskiajalla.  Vuonna 1301 Clusesta tuli itsenäinen kaupunki Faucignyn baroni Huguesin myöntämällä oikeudella. Arvejoen laakso oli maatalousvaltaista aluetta, mutta vuonna 1720 Claude-Joseph Balaloud toi sinne kellonvalmistustaidon. Kaupunkiin syntyi lukuisia perheyrityksiä, jotka valmistivat kellon osia. Vuonna 1848 kaupunkiin perustettiin kuninkaallinen kellonvalmistuskoulu. Tätä aiemmin vuonna 1844 kaupunki tuhoutui tulipalossa, mutta se rakennettiin uudestaan arkkitehti Francois Justinin suunnitelmien mukaan. 


Tiedosto:Pont_Vieux_de_Cluses_1.jpg|Vanha silta
Tiedosto:Lycée Charles Poncet Cluses.JPG|Kellonvalmistuskoulu École d'horlogerie de Cluses


## Aiheesta muualla

## Lähteet
Sportmagasinet

**Sportmagasinet** on Ylen ruotsinkielinen makasiinityyppinen urheiluohjelma.

Sportmagasinet alkoi 1985, ja se päättyy vuoden 2018 lopussa. Sillä oli parhaimmillaan 200 000–300 000 katsojaa, myös suomenkielisiä. Ohjelmapaikan muutokset ja mahdollisesti myös ohjelmatyypin vanheneminen pudottivat katsojamäärät heikoimmillaan 10&nbsp;000 katsojaan.  

Ohjelman toimittajia ovat olleet muun muassa Kaj Kunnas ja Leif Lampenius.

## Lähteet

## Aiheesta muualla
* Sportmagasinet, Areena, Yle
USS Indiana (SSN-789)

**USS Indiana** (runkonumero SSN-789) on Yhdysvaltain laivaston Virginia-luokan ydinsukellusvene.

## Valmistus

Alus tilattiin 22. joulukuuta 2008 Northrop Grummanin Newport News Shipbuildingiltä Virginiasta, missä köli laskettiin 16. toukokuuta 2015. Alus kastettiin 29. huhtikuuta 2017 kumminaan amiraali Kirkland H. Donaldin puoliso Diane Donald ja laskettiin vesille 4. kesäkuuta. Alus luovutettiin 25. kesäkuuta koeajojen jälkeen laivastolle, joka otti aluksen palvelukseen 29. syyskuuta 2018 Port Canaveralissa Floridassa.

## Palvelus
Alus oli 4. lokakuuta laiturissa Norfolkin laivastotukikohdassa.

## Lähteet
Virpiniemi (täsmennyssivu)

**Virpiniemi** tarkoittaa seuraavia asioita:

*Virpiniemi, kylä Kellossa Oulussa
*Virpiniemi, hyppyrimäki Vöyrissä
*Virpiniemen hyppyrimäet, mäkihyppystadion Kellossa Oulussa.
Virpiniemen hyppyrimäet

**Virpiniemen hyppyrimäet** on kolmen hyppyrimäen muodostama mäkihypyn suorituspaikka Kellossa Oulussa.

## Virpiniemen hyppyrimäki
Virpiniemen hyppyrimäen K-piste sijaitsee 38 metrissä ja HS-piste 40 metrissä. Mäen alastulorinteessä on muovitus.

### Kesämäkiennätyksen kehittyminen (miehet)
Kesämäkiennätyksen 39,0 metriä on hypännyt Peter Räisänen.

### Kesämäkiennätyksen kehittyminen (naiset)
Naisten kesämäkiennätyksen 32,5 metriä on hypännyt Vuokko Hyvärinen.

## Lähteet
*Virpiniemen hyppyrimäet skisprungschanzen.com 
*mäkihyppy Haukiputaan Veikot ry

### Viitteet
Fillière

**Fillière** on kunta itäisessä Ranskassa Haute-Savoien departementissa Auvergne-Rhône-Alpesin alueella. Kunta sijaitsee Fillièrejoen laaksossa, noin 20 kilometriä Annecyn kaupungista koilliseen.

Kunta muodostettiin 1. tammikuuta 2017 kun viisi kuntaa Aviernoz, Évires, Les Ollières, Saint-Martin-Bellevue ja Thorens-Glières yhdistyivät. Uuden kunnan hallintopaikaksi nimettiin Thorens-Glières.

## Nähtävyyksiä
Kunnan nähtävyyksiä on linna *Château de Thorens*. Sen rakennutti Geneven kreivi Gérold vuonna 1060. Linna on avoinna yleisölle. 

Plateau des Glièresin ylänkö sijaitsee osittain kunnan alueella. Ylängöllä on siellä käytyjen toisen maailmansodan tapahtumien muistoksi pystytetty muistomerkki.

## Aiheesta muualla

## Lähteet
Veitsisaari (Päijänne)

**Veitsisaari**  on Päijänteen saari Keski-Suomessa Jyväskylän Korpilahdella. Saari sijaitsee Päijänteen Vanhanselän pohjoispuolella olevassa saaristossa.

## Maantietoa
Saari on 260 metriä pitkä, 110 metriä leveä ja sen pinta-ala on 1,4 hehtaaria . Se sijaitsee Ryhinselän ja Korospohjan lahtien välisessä pienellä järvenselällä. Sitä ympäröi sellaiset saaret kuin Pärnäsaari idässä, Kumina ja Mustasaari etelässä, Ryhinsaari lännessä ja Iso Kaitasaari pohjoisessa. Saaren korkein huippu, joka sijaitsee keskellä saarta, yltää noin 82,5 metrin korkeuteen merenpinnasta. Se kohoaa silloin noin neljän metrin korkeuteen Päijänteen vedenpinnasta, joka on 78,3 metriä mpy. Saarella on kartan mukaan kuusi rakennusta, joista ainakin yksi on vapaa-ajan asunto.

## Huomautukset

## Lähteet
Sasi

**Sasi** on kylä ja taajama Hämeenkyrön itäosassa Pirkanmaalla. Se on Hämeenkyrön toinen taajama Kyröskosken jälkeen. Sasin postinumero on 39130. Sasin kylästä on Hämeenkyrön keskustaan 10 kilometriä ja Tampereen keskustaan alle 30 kilometriä.

Tilastokeskuksen taajama-aluerajauksen mukaan vuoden 2023 lopussa Sasin taajaman pinta-ala oli 1,68 neliökilometriä ja väkiluku 282. Tilastollinen taajamarajaus voi poiketa virallisesta kunnanosien tai kylien rajauksesta.

Sasin kylä on osa Hämeenkyrön kulttuurimaisemaa, joka on yksi Suomen valtakunnallisesti arvokkaista maisema-alueista. Valintaperusteissa Hämeenkyrön kulttuurimaisemaa on luonnehdittu Keski-Hämeen viljelyseudulle tyypilliseksi vaihtelevaksi ja perinteiseksi maaseutumaiseksi, jota vuosisatoja jatkunut maanviljely on muovannut ja jonka maisemakuva on säilynyt harvinaisen eheänä. Jo ennen valtakunnallista asemaa Sasin kulttuurimaisema ja kylän kautta kulkeva vanha Tampereen ja Vaasan välinen maisematie  oli luokiteltu maaseutumaisemiensa puolesta maakunnallisesti arvokkaaksi. Kylän perinteistä, 1800-luvun rakennuskantaa säilyttäneisiin tiloihin lukeutuivat ainakin 1980-luvulla Vanha-Sasi, Tarri, Yli-Heljo, Pirjola ja Turkki.

Sasin seurantalo Toukola on kylällä tunnettu kokoontumis- ja juhlapaikka.

## Lähteet
Munsbachin rautatieasema

**Munsbachin rautatieasema** (, , ) on juna-asema Itä-Luxemburgissa. Asemalla pysähtyy Regionalbahn-juna Luxemburgin kaupungista Saksan rajalle Wasserbilligiin.
Hukan enkelit

**Hukan enkelit** on Seppo Jokisen kirjoittama jännitysromaani. Kirja on kuudes osa komisario Koskisesta kertovassa sarjassa. Kirja voitti Suomen dekkariseuran Vuoden johtolanka -palkinnon vuonna 2002.

## Lähteet

## Aiheesta muualla
* Hukan enkelit -TV-sarja IMDb:ssä 
* Kirjan arviointi Kouvolan dekkaripäivien sivuilla
USS Colorado (SSN-788)

**USS Colorado** (runkonumero SSN-788) on Yhdysvaltain laivaston Virginia-luokan ydinsukellusvene.

## Valmistus

Alus tilattiin 22. joulukuuta 2008 General Dynamics Electric Boat Divisioonalta, missä köli laskettiin 7. maaliskuuta 2015. Se kastettiin 3. joulukuuta 2016 kumminaan laivastoministeri Raymond E Mabus, Jr.:n tytär Annie Mabus ja laskettiin vesille 29. joulukuuta. Alus luovutettiin 21. syyskuuta 2017 koeajojen jälkeen laivastolle, joka otti aluksen palvelukseen 17. maaliskuuta 2018 New Londonin sukellusvenetukikohdassa.

## Palvelus
General Dynamics Electric Boat Division vastaanotti 30. maaliskuuta 2018 aluksen muutostyötilauksen, jonka arvo oli 14,7 miljoonaa Yhdysvaltain dollaria. Tilauksen piti valmistua syyskuun loppuun mennessä.

## Lähteet
Saken Seifullin

**Saken Seifullin** (, 15. lokakuuta 1894 – 25. huhtikuuta 1938, Almaty) oli kazakstanilainen kirjailija ja nationalisti. Häntä pidetään maansa tunnetuimpana kirjailijana.

Seifullin opiskeli opettajaksi ja valmistui Omskin opettajaseminaarista vuonna 1916. Seminaarissa hän sai innostuksen radikaaleihin sosialistisiin ja nationalistisiin oppeihin. Hän myös julkaisi vuonna 1914 ensimmäiset runonsa, jossa heijastuvat Kazakstanin ihmisten kohtalo, köyhyys ja vanhanaikainen patriarkaalisuus. Vallankumousvuonna 1917 hän toimi Kazakstanissa bolševikkien riveissä. Toukokuun 1918 kapinoinnin seurauksena Akmolinskin punainen hallitus kaadettiin ja sen johtajat, mukaan lukien Seifullin, joutuivat valkokaartilaisten vangeiksi. Vuonna 1920, jolloin Kazakstanin autonominen sosialistinen neuvostotasavalta perustettiin, Seifullin valittiin Kazakstanin keskusvaalilautakunnan puheenjohtajaksi. Vuonna 1922 hänet nimitettiin tasavallan opetusvaliokunnan varajäseneksi ja Kazakstanin kansankomissaarien neuvoston puheenjohtajaksi. 

Tehtävässään Seifullin puolusti kazakin oman kielen asemaa. Vuodesta 1927 pidätykseensä vuonna 1937 Seyfullin oli useiden yliopistojen rehtori, toimi sanomalehden päätoimittajana ja kirjallisuuslehden toimittajana. Hän loi Kazakstanin kirjailijayhdistyksen. Hänellä oli samaan aikaan voimia julkaista kaunokirjallisuutta ja tieteellisiä teoksia.  

Vuonna 1937 Seifullin pidätettiin syytettynä porvarillisesta nationalismista. Hänet ammuttiin kansan vihollisena yhdellä NKVD:n Alma-Atan vankiloista.

## Lähteet

## Aiheesta muualla
* Seifullinin kotimuseo. Yvision.kz.
Hjalmar Askolin-Ingelberg

**Fredrik Hjalmar Askolin-Ingelberg**, ent. **Ingelberg** (24. syyskuuta 1882 Turku – 8. marraskuuta 1956 Tukholma) oli Suomen puolustusministeriön kansliapäällikkönä toiminut eversti, juristi ja liikemies.

Askolin-Ingelbergin vanhemmat olivat johtaja Fredrik Ingelberg ja Sofia Maria Helenius. Upseeritutkinnon hän suoritti 1903 ja oikeustutkinnon 1914. Askolin-Ingelberg palveli upseerina Suomen kaartissa 1903–1906. Rajamäen tehtaiden lainopillisena asiamiehenä 1915–1917 toiminut Askolin-Ingelberg työskenteli puolustusministeriössä ensin osastopäällikkönä ja sitten kansliapäällikkönä 1918–1922. Vuonna 1926 hänestä tuli Johannes Askolin -toiminimen johtaja ja Ab. Greggböle Egendomin toimitusjohtaja. Askolin-Ingelberg työskenteli erityisesti sahateollisuuden parissa. Suomen sisällissodassa Askolin-Ingelberg taisteli valkoisten puolella Jyväskylässä, toimi Lempäälän lohkon komentajana ja oli Viipurin valtauksessa kenraali Vilkaman esikuntapäällikkö. Hän toimi talvisodan jälkeen vapaaehtoisena SPR:n palveluksessa. Askolin-Ingelbergin puoliso oli Johannes Askolinin tytär ja perijätär Maini Askolin (k. 1929), jonka viides aviomies hän oli. 

## Lähteet
Fort Payne

**Fort Payne** on kaupunki Alabaman osavaltiossa, Yhdysvalloissa. Se kuuluu DeKalbin piirikuntaan ja on sen hallintokeskus. Vuoden  väestönlaskennassa kaupungin väkiluku oli 14 012, mutta vuoteen 2017 mennessä se oli laskenut 14 071:een. 

## Kuvia kaupungista

Tiedosto:Little River Canyon from Canyon View Overlook, April 2018 1.jpg|Little River Canyon Fort Paynen kohdalla.
Tiedosto:FortPayneAlCityHall.jpg|Entinen kaupungintalo, joka toimii nykyään poliisiasemana.
Tiedosto:DeKalbCountyAlCourthouse.jpg|DeKalbin piirikunnan oikeustalo.


## Lähteet

## Aiheesta muualla
Beaufort (Savoie)

**Beaufort** on kunta itäisessä Ranskassa Savoien departementissa Auvergne-Rhône-Alpesin alueella. Se sijaitsee Doronjoen varrella, noin 20 kilometriä Albertvillen kaupungista itään. Kunta tunnetaan myös nimellä **Beaufort-sur-Doron**.

Beaufortia keskiajalla suojaamaan rakennettu linna *Château de Beaufort* on nykyään raunioitunut. Sen paikalla on aiemmin ollut roomalainen huvila. Linnassa ovat aikanaan asuneet niin Savoijin kreivejä kuin Ranskan kuninkaitakin.

Kunta on antanut nimensä siellä lehmänmaidosta valmistetulle Beaufort-juustolle. Juusto on suojattu AOC-nimityksellä vuodesta 1968 lähtien.

## Tunnettuja kuntalaisia
*Roger Frison-Roche (1906-1999), kirjailija

## Aiheesta muualla

## Lähteet
Karrimor

**Karrimor** on brittiläinen urheiluvarusteiden valmistaja, joka perustettiin vuonna 1946 nimellä Karrimor Bag Company.

Yhtiön perusti Parsonsin perhe, ja se oli perheyritys vuoteen 1996, jolloin italialainen sijoitusyritys osti siitä osia. Tuolloin yrityksessä oli 320 työntekijää ja 20 miljoonan punnan liikevaihto.

Karrimorin on omistanut vuodesta 2004 Sports Direct International plc.

## Lähteet

## Aiheesta muualla
* Karrimorin kotisivut
F-tyypin asteroidi

**F-tyypin asteroidit** ovat harvinaisia hiilipitoisia asteroideja joka ovat C-tyypin alaluokkaa. Niiden albedo on välillä 0,03–0,07. F-tyyppejä ovat esimerkiksi 142 Polana, 704 Interamnia ja 1493 Sigrid.

## Lähteet
Séez

**Séez** on kunta itäisessä Ranskassa Savoien departementissa Auvergne-Rhône-Alpesin alueella. Se sijaitsee Isèrejoen varrella, noin 60 kilometriä Albertvillen kaupungista itään.

Séezin nimi tulee latinankielisestä sanasta sextum, joka tarkoittaa kuudetta kilometripylvästä. Kylä on rakennettu tämän virstanpylvään paikalle roomalainen tien varteen, joka oli tärkeä kulkureitti Viennen ja Milanon välillä.

Kunnan keskus sijaitsee 900 metrin korkeudessa vuoristoalueen sydämessä, mutta kunnan korkeimmat huiput yltävät 3000 metriin. Séez sijaitsee lähellä useita hiihtokeskuksia kuten Les Arcs, Tignes, Val d'Isere ja Sainte-Foy-Tarentaise.

## Aiheesta muualla

## Lähteet
Raymond Smith Dugan

**Raymond Smith Dugan** (30. toukokuuta 1878 – 31. elokuuta 1940) oli yhdysvaltalainen tähtitieteilijä ja pikkuplaneettojen löytäjä. Hänen vanhempansa olivat Jeremiah Welby ja Mary Evelyn Smith. Hän syntyi Massachusettsissa.

## Lähteet
Viron puolustusvoimien komentaja

**Puolustusvoimien komentaja** on Viron puolustusvoimien ylin johtaja. Puolustusvoimien komentaja on Viron puolustusministerin alainen, mutta puolustusministerillä ei ole määräysvaltaa puolustusvoimien komentajaan.

## Puolustusvoimien komentajat
* kenraali Johan Laidoner (1918–1920; 1924–1925; 1934–1940; Eesti sõjavägede ülemjuhataja)
* kenraalimajuri Jaan Maide (1944; Eesti sõjavägede ülemjuhataja)
* kenraali Aleksander Einseln (4. toukokuuta 1993 – 20. joulukuuta 1995)
* kenraaliluutnantti Johannes Kert (23. tammikuuta 1996 – 29. elokuuta 2000)
* vara-amiraali Tarmo Kõuts (21. syyskuuta 2000 – 15. marraskuuta 2006)
* kenraali Ants Laaneots (5. joulukuuta 2006 – 5. joulukuuta 2011)
* kenraali Riho Terras (5. joulukuuta 2011 – 5. joulukuuta 2018)
* kenraali Martin Herem 2018 – 7/2024
* prikaatikenraali Andrus Merilo 7/2024–

## Lähteet
Vincenzo Cerulli

**Vincenzo Cerulli** (20. huhtikuuta 1859 – 30. toukokuuta 1927) oli italialainen tähtitieteilijä ja Teramon observatorion perustaja. Hän suoritti fysiikan loppututkinnon Rooman Sapienza-yliopistossa vuonna 1881.

## Lähteet
Saamen Lohi

**Saamen Lohi** oli kalanviljelylaitos, joka toimi Inarissa. Valtio osti laitoksen 1995 lakkauttaakseen sen, sillä sieltä oli kirjolohista löytynyt Atlantin lohelle haitallista loista. Laitoksen sulkemista oli pyytänyt useaan otteeseen norjalainen ympäristöjärjestö Bellona.

## Lähteet
G-tyypin asteroidi

**G-tyypin asteroidit** ovat harvinaisia hiilipitoisia asteroideja. Huomattavin G-tyypin asteroidi on 1 Ceres.
G-tyypillä on alhainen albedo.

## Lähteet
V-tyypin asteroidi

**V-tyyppin asteroidit** ovat asteroideja, joiden spektrityypit vastaavat koostumusta basaltista ja ovat samankaltaisia kuin 4 Vesta. Vesta oli pitkään ainoa tunnettu basalttipintainen asteroidi. Useimmat basalttiset asteroidit ovat sisemmällä asteroidivyöhykkeellä ja niiden kiertorata on 2,15 ja 2,5 astronomisen yksikön välillä. Useimmat ovat kuuluneet tai kuuluvat edelleen Vesta-ryhmään.

## Lähteet
Gossau (St. Gallen)

**Gossau** on kaupunki Sveitsissä Sankt Gallenin kantonissa. Kaupungissa on runsaat 18&nbsp;000 asukasta.

## Maantiede
Gossau sijaitsee Glattjoen pohjoisrannalla kumpuilevassa Mittellandissa Sankt Gallenin kaupungin länsipuolella. 

## Liikenne
Moottoritie A1 ja SBB:n rautatie Winterthurista Sankt Galleniin kulkevat Gossaun kautta. Gossausta lähtee myös SBB:n rautatie pohjoiseen Weinfeldeniin ja SOB:n rautatie etelään Herisauhun.

## Lähteet
*

### Viitteet

## Aiheesta muualla

*
22 July

**22 July** on Paul Greengrassin ohjaama elokuva Utøyan verilöylystä ja etenkin sen jälkiselvittelyistä. *22 July* sai maailmanensi-iltansa Venetsian elokuvajuhlilla. Elokuva on suoratoistopalvelu Netflixin rahoittama ja se tuli  Netflixiin maailmanlaajuisesti 10. lokakuuta 2018.

## Lähteet

## Aiheesta muualla
* *IMDb*: 22 July (2018)
Paul Romer

**Paul Michael Romer** (s. 7. marraskuuta 1955 Denver, Colorado, Yhdysvallat) on yhdysvaltalainen taloustieteilijä ja oppiaineen professori New Yorkin yliopiston Stern School of Businessissa. Hän toimi aiemmin Maailmanpankin pääekonomistina lokakuusta 2016 tammikuuhun 2018 asti. Romerin tunnetuimmat saavutukset taloustieteessä liittyvät endogeenisen talouskasvuteorian kehittämiseen, mikä toi hänelle Nobelin taloustieteen palkinnon yhdessä William Nordhausin kanssa vuonna 2018.

## Julkaisuja
*Romer, Paul M. 1986. Increasing Returns and Long-Run Growth. *Journal of Political Economy*, Vol. 94 (5), s. 1002–1037
*Romer, Paul M. 1990. Endogenous Technological Change. *Journal of Political Economy*, Vol. 98 (5), s. S71–S102

## Lähteet
Vesalainen

**Vesalainen** voi tarkoittaa:

* Eino Vesalainen (1923–2010), taidemaalari ja -graafikko
* Jukka Vesalainen (s. 1958), kauppatieteilijä, johtamisen ja organisaation emeritusprofessori
* Kristian Vesalainen (s. 1999), jääkiekkoilija
* Milko Vesalainen (s. 1970), huilisti ja kuvataiteilija
* Pentti Vesalainen (1913–2000), yhdistetyn hiihtäjä
Norman Robert Pogson

**Norman Robert Pogson** (23. maaliskuuta 1829 – 23. kesäkuuta 1891) oli englantilainen tähtitieteilijä joka työskenteli Madrasin observatoriossa Intiassa. Hän löysi useita pikkuplaneettoja ja teki havaintoja komeetoista. Pogson kehitti Pogsonin suhteen, jolla merkitään tähtien kirkkauksia. Kuun kraateri Pogson Crater on nimetty hänen mukaansa.

Pogson oli Madrasin observatorion esimies 1860. Hän teki havaintoja ja tutkimuksia muuttuvista tähdistä ja asetti tähtifotometrialle tärkeän niin sanotun Pogsonin kaavan:

log h – log h’ = – 0,4 (m – m’),

jossa h ja h’ tarkoittavat kahden tähden valovoimakkuutta ja m ja m’ niiden suuruusluokkaa. Lukua 0,4 sanotaan Pogsonin luvuksi.

## Lähteet

## Aiheesta muualla
*
Ernst Wilhelm Leberecht Tempel

**Ernst Wilhelm Leberecht Tempel** (4. joulukuuta 1821 Nieder‐kunnersdorf, Saksa – 16. maaliskuuta 1889 Arcetri, Italia), yleensä tunnettuna **Wilhelm Tempel**, oli saksalainen tähtitieteilijä joka työskenteli Marseillessa siihen asti kunnes Saksan-Ranskan sota puhkesi vuonna 1870.

Tempel syntyi Niedercunnersdorfissa Saksin osavaltiossa. Hän oli tuottelias komeettojen löytäjä. Hän oli yhtenä löytäjänä tai yksin löytämässä kaikkiaan 21 komeettaa, mukaan lukien Leonid-meteorisuihkun emokappale 55P/Tempel-Tuttle ja NASAn Deep Impact -luotaimen kohteena ollut 9P/Tempel. Muita hänen nimeään kantavia jaksollisia komeettoja ovat 10P/Tempel ja 11P/Tempel-Swift-LINEAR. Hänen mukaansa on nimetty päävyöhykkeen asteroidi 3808 Tempel ja kuun kraatteri Tempel.

## Lähteet
Rossen jaarli

**Rossen jaarli** on brittiläinen arvonimi, joka luotiin kahdesti Irlannissa; molempina kertoina Parsons-perheessä.

Parsonsit olivat alun perin englantilainen perhe Leicestershiresta; siellä oli viisi veljeä jotka asettuivat Irlantiin 16. vuosisadan loppupuolella. Yksi veljistä, William Parsons, nimettiin Bellamontin **Baronetiksi** vuonna 1620.

Perheistuin sijaitsee Birrin linnassa, Birrissä, Offalyn kreivikunnassa.

## Lähteet
USS Freedom (LCS-1)

**USS Freedom** (runkonumero LCS-1) oli Yhdysvaltain  laivaston Freedom-luokan rannikkotaistelualus.

## Valmistus
Alus tilattiin Lockheed Martinilta, missä työt aloitettiin 1. helmikuuta 2005 ja köli laskettiin 2. kesäkuuta. Alus kastettiin 23. syyskuuta 2006 kumminaan sotilasmestari Paul Ray Smithin leski Birgit Smith ja luovutettiin laivastolle 18. syyskuuta 2008. Alus otettiin palvelukseen 8. marraskuuta.

## Palvelus
Alus poistettiin palveluksesta 30. syyskuuta 2021.

## Lähteet
*

### Viitteet

## Aiheesta muualla
Vuoden 2018 Atlantin hurrikaanikausi

**Vuoden 2018 Atlantin hurrikaanikausi** käsitti hurrikaanit ja niitä heikommat trooppiset myrskyt, joita nimettiin Atlantilla 1. kesäkuuta – 30. marraskuuta 2018. 

Nimet valittiin esiintymisjärjestyksessä etukäteen julkaistulta listalta. Kauden aikana nimettiin 15 myrskyä, joista kahdeksan luokiteltiin hurrikaaneiksi. Keskimääräisellä kaudella on kuusi hurrikaania ja 12 nimettyä myrskyä.

Matalapaine on trooppinen, jos siinä ei ole keskileveysasteiden matalapaineille tyypillistä rintamarakennetta ja se silti elää yli 24 tuntia ja jos se muodostuu tropiikissa tai subtropiikissa. Sitä sanotaan trooppiseksi myrskyksi, jos tuulen nopeuden suurin minuutin keskiarvo kymmenen metrin korkeudella on yli 17 m/s, ja hurrikaaniksi, jos tuuli ylittää 33 m/s.

## Lähteet

## Aiheesta muualla

* Why Experts Just Changed Their Forecasts About 2018 Hurricane Season Activity *Forbes*
Montvalezan

**Montvalezan** on kunta itäisessä Ranskassa Savoien departementissa Auvergne-Rhône-Alpesin alueella. Se sijaitsee noin 60 kilometriä Albertvillen kaupungista itään Italian rajan tuntumassa.

Kunnan tärkein elinkeino on matkailu. La Rosièren laskettelukeskus sijaitsee Montvalezanissa.

## Tunnettuja kuntalaisia
*Joël Chenal (s.1973), alppihiihtäjä 

## Aiheesta muualla

## Lähteet
Cape Girardeau

**Cape Girardeau** () on kaupunki Missourin osavaltiossa Yhdysvalloissa. Se kuuluu Cape Girardeaun ja Scottin piirikuntiin. Vuoden 2019 arvion mukaan kaupungin väkiluku oli 40&nbsp;559. Vuosina 2010–2019 väkiluku kasvoi 6,8 prosenttia. Cape Girardeaun asukkaista 23,4 prosenttia eli köyhyysrajan alapuolella.

Mississippijoki virtaa Cape Girardeaun läpi.

## Väitetty ufotapaus

Cape Girardeaussa tapahtui huhtikuussa 1941 lentokoneen maahansyöksy. Tarinan mukaan onnettomuudessa kuolleita siunaamaan kutsuttiin paikallisen baptistikirkon pappi William Huffman, joka onnettomuuspaikalle saavuttuaan näki lentokoneen sijasta sisäpuolelta hieroglyfeillä kirjaillun hopeanhohtoisen lentävän lautasen, jota vartioimassa oli FBI:n agentteja, palomiehiä ja maavoimien sotilaita. Huffmann olisi tarinan mukaan siunannut kolme kuollutta humanoidia, minkä jälkeen häntä oltaisiin varoitettu puhumasta asiasta kenellekään.

Cape Girardeaun ufotapauksen teki tunnetuksi ensimmäisenä Huffmanin lapsenlapsi Charlette Mann 1970-luvun lopulla.

## Kuvia kaupungista

Tiedosto:Cape Girardeau Missouri 1993.jpg|Mississippijoki Cape Girardeaun kohdalla vuoden 1993 suuren tulvan aikana
Tiedosto:Cape Central HS outside.jpg|Central High School Cape Girardeaussa
Tiedosto:Bill Emerson Bridge.jpg|Bill Emersonin silta


## Lähteet

## Aiheesta muualla
Puna-armeijan hyökkäys Azerbaidžaniin

**Puna-armeijan hyökkäys Azerbaidžaniin** oli Venäjän sosialistisen federatiivisen neuvostotasavallan huhtikuussa vuonna 1920 suorittama sotilaallinen hyökkäys, joka kohdistui Azerbaidžanin demokraattiseen tasavaltaan. Venäjä sai tukea Azerbaidžanin bolševikeilta, jotka kapinoivat Azerbaidžanin pääkaupungissa Bakussa.

## Sotilasoperaatio
21. huhtikuuta 1920 Tuhatševski sai käskyn hyökätä Azerbaidžaniin. Keskiyölla 27. huhtikuuta Azerbaidžanin hallitus sai selville, että puna-armeija oli ylittänyt rajan maan pohjoisosassa. Lähes kaikki joukot oli tuolloin lähetetty Karabakhiin. Kenraali Shiklinsii ei kyennyt pysäyttämään puna-armeijan etenemistä Bakuun. Samana päivänä Venäjän kommunistinen puolue, Azerbaidžanin kommunistinen puolue ja Kaukasian alueellinen komitea perustivat Azerbaidžanin vallankumouksellisen komitean, jonka johtajaksi julistettiin Nariman Narimanov. Pian komitean perustamisen jälkeen Hamid Sultanov vaati parlamenttia antautumaan 12 tunnin sisällä.

Azerbaidžanin demokraattinen tasavalta lakkasi olemasta 28. huhtikuuta 1920. Venäjä miehitti Azerbaidžanin poliittisista ja taloudellisista syistä. Merkittävin syy oli Azerbaidžanin öljy.
William Nordhaus

**William Dawbney Nordhaus** (s. 31. toukokuuta 1941 Albuquerque, New Mexico, Yhdysvallat) on yhdysvaltalainen taloustieteilijä ja oppiaineen professori Yalen yliopistossa. Hän on tullut tunnetuksi ilmastonmuutoksen torjumiseen tähtäävän talouspolitiikan tutkimuksesta, ja hän sai tutkimuksensa ansiosta Nobelin taloustieteen palkinnon yhdessä Paul Romerin kanssa vuonna 2018.

## Julkaisuja
*
*
*
*
*
*
*
*
*
*

## Lähteet
Coming In for the Kill

**Coming In for the Kill** on brittiläisen popduon Climie Fisherin toinen ja viimeinen albumi, jonka EMI julkaisi vuonna 1989. Albumi ei menestynyt yhtä hyvin kuin yhtyeen edellinen albumi *[[Everything (Climie Fisherin albumi)|Everything]]*. 

*Coming In for the Kill* sijoittui kotimaassaan Britannian albumilistan 35. sijalle. Ruotsissa se sijoittui Topplistanin 36. sijalle. 

## Kappaleet
Kaikki kappaleet säv. ja san. Simon Climie ja Rob Fisher ellei toisin mainita. 
# Facts of Love – 3.43
# Fire on the Ocean – 4.17
# It’s Not Supposed to Be That Way – 3.48
# Hold on Through the Night – 3.53
# Buried Treasure – 4.33
# Power of the Dreamworld – 5.14
# The Best Part of Living – 3.51
# Coming In for the Kill (Simon Climie, Lamont Dozier, Rob Fisher) – 4.13
# Don’t Mess Around – 3.35
# You Keep Me Coming Back for More... – 4.08
# Memories (If I Could Relive Your Love) – 5.58

## Lähteet
Ritva Tikkanen

**Ritva Tikkanen** (s. 29. tammikuuta 1969 Varpaisjärvi) on suomalainen filosofian tohtori, biokemisti ja professori. Hän työskentelee Saksassa Gießenissä Justus-Liebig-yliopistossa biokemian tutkimuslaitoksella.

Tikkanen valmistui ylioppilaaksi 1988 Varpaisjärveltä. Hän opiskeli biokemiaa 1988–1991 Turun yliopistossa. Gradutyönsä hän teki 1991 Kansanterveyslaitoksella Leena Peltosen ohjauksessa, kuten myös väitöstutkimuksensa "Structure, function and intracellular targeting of human lysosomal aspartylgucosaminidase" (1996). Hänen väitöskirjansa valittiin Helsingin yliopiston vuoden 1996 parhaaksi väitöskirjaksi ja lääketieteellisen tiedekunnan parhaaksi väitöskirjaksi.

Tikkanen johtaa AGU-tutkimusta, jossa selvitetään toiseen tautiin käytettyä Cystadane-nimistä lääkettä, vähentääkö se glykoasparagiinien kertymistä potilaiden veressä ja virtsassa. 

## Lähteet

## Aiheesta muualla
* Ritva Tikkasen kotisivu, Justus-Liebig-yliopisto
Max Headroom -piraattilähetys 1987

**Max Headroom -piraattilähetys** () oli kahteen chicagolaiseen televisioasemaan kohdistunut piraattiryhmän ilkivallanteko, joka tapahtui 22. marraskuuta 1987. Ilkivallantekijät onnistuivat tunkeutumaan ja pysyttelemään tv-asemien lähetysjärjestelmässä kolmen tunnin ajan. Ensimmäinen lähetys oli lyhyt ja keskeytti WGN-TV-aseman iltauutisten urheilukoosteen. Toinen lähetys tapahtui muutamaa tuntia myöhemmin PBS:n alaisuudessa toimivalla WTTW-asemalla, jossa se keskeytti Doctor Who -ohjelman jakson *[[Horror of Fang Rock]]* lähetyksen n. 90 sekunnin ajaksi. Piraattilähetyksen aikana esitettiin WGN-asemaa ja televisiolähetyksiä kohtaan kohdistuvaa parodiaa ja pilaa.

## Piraattilähetykset
### WGN-TV
Ensimmäinen ilkivallanteko kohdistui WGN-TV:n Kanava 9:n suoraan uutiskoosteeseen *The Nine O'Clock News*. Urheilukooste Chicago Bearsin kotivoitosta Detroit Lionsia vastaan iltapäivän ottelusta keskeytyi, kun ruutu pimeni hetkeksi, jonka jälkeen ruutuun ilmestyi Max Headroomia imitoinut hahmo. Hahmon pää liikkui pyörivän väännetyn metallilevyn edessä ja ainoat äänitehosteet tulivat surisevista ja oskilloivista äänistä.

### WTTW
Myöhemmin samana iltana lähetetyn *Doctor Whon* jakson *Horror of Fang Rock* aikana WTTW joutui saman ilkivallantekijän kohteeksi. Erona WGN-aseman piraattilähetykseen oli lähetykseen saatu epäselvä ja katkeileva ääniraita. Raidalla Headroom-imitoija kutsui WGN:n tv-selostaja Chuck Swirskya modernin ajan liberaaliksi sekä huusi ja nauroi. Seuraavaksi hahmo lateli useita lausahduksia, kuten Max Headroomin New Coken mainoslauseen ”Catch the Wave” (pitämällä parodiassa Pepsi-tölkkiä esillä) ja nojautui kameraa kohti. Tämän jälkeen hän lauleskeli *[[The Temptations (yhtye)|The Temptationsin]]* kappaletta Your love is fading sekä tv-ohjelma *[[Clutch Cargo]]n* tunnussävelmää. Hahmo väitti myös lähetyksessä olevansa ”kaikkien merkittävien maailmanuutislehtinörttien mestariteos” (viittaus WGN:n kirjaimiin **W**orld´s **G**reatest **N**ewspaper).

Piraattilähetyksen lopussa hahmo paljastaa takapuolensa, pitelee riisuttua naamaria kameran edessä ja ulvoo joidenkin henkilöiden jahtaavan häntä. Lähetys päättyy, kun sisäköksi pukeutunut apulainen läimäyttää tätä takapuoleen hahmon pyytäessä lisää, ja lähetys palaa takaisin Doctor Whon jaksoon 90 sekunnin tauon jälkeen.

## Jälkiseuraukset
Piraattilähetys sai huomiota lehdistössä ja tapahtunutta käsiteltiin uutislähetyksessä (tv-asemat saivat kuvamateriaalia todisteeksi Doctor Who -jakson nauhoittaneilta katsojilta). Piraattilähetyksen nähneet katsojat ruuhkauttivat WTTW-aseman puhelinpalvelun lukuisilla soitoillaan kysyäkseen tapahtuneesta häiriöstä.

Yhdysvaltain telehallintovirasto FCC tutki asian tapahtuman jälkeen ja asetti mahdollisesti löytyville syyllisille rangaistuksia hakkeroinnista, muun muassa sakkorangaistuksista aina vankilatuomioon. Syyllisiä ei ole saatu kiinni.

## Lähteet

## Aiheesta muualla
* 
* 
*
Digimon Adventure: Anode ja Cathode Tamer

**Digimon Adventure: Anode ja Cathode Tamer** SIMS:in kehittämiä ja Bandain julkaisemia taktisia roolipelejä. Pelit on julkaistu WonderSwan-käsikonsoleille vuosina 1999 ja 2000. Pelit kuuluvat Digimon-tuotesarjaan. 

Anode ja Cathode ilmestyivät alun perin mustavalkoisina versioina erillisinä julkaisuina, mutta myöhemmin niistä tehtiin yhdistellyt väriversiot WonderSwan Color -käsikonsolille joka julkaistiin yksinoikeudella vain Hongkongissa. Tämä väriversio on myös yksi harvoista WonderSwan Color -peleistä, joka on virallisesti käännetty englanniks.

Peleissä seurataan Digimon Tamers -animekaudeltakin tuttua Ryo Akiyamaa ja hänen seikkailujaan Digimonien maailmassa. Hän käyttää apunaan Adventure ja Zero Two -kausilta olevia Digimoneja.

## Julkaisut
* Anode Tamer: 15. joulukuuta 1999
* Cathode Tamer: 20. tammikuuta 2000
* Veedramon: 18. syyskuuta 2001

## Aiheesta muualla
* 
*
USS Fort Worth (LCS-3)

**USS Fort Worth** (runkonumero LCS-3) on Yhdysvaltain  laivaston Freedom-luokan rannikkotaistelualus.

## Valmistus
Alus tilattiin Marinette Marine Corporationilta, missä köli laskettiin 11. heinäkuuta 2009. Alus kastettiin 4. joulukuuta 2010 ja luovutettiin laivastolle 6. kesäkuuta 2012. Alus otettiin palvelukseen 22. marraskuuta Galvestonissa Texasissa.

## Palvelus
Alus on palveluksessa.

## Lähteet
*

### Viitteet

## Aiheesta muualla
Nigerian luterilainen kirkko

**Nigerian luterilainen kirkko** () on luterilainen kirkko, joka toimii Nigeriassa. Kirkon jäsenmäärä on yli 80&nbsp;000.

## Historia
Kirkko on perustettu vuonna 1936 maaseudulla eläneen Ibesikpo-klaanin keskuudessa. Perustajaisänä toimi Jonathan Udo Ekong. Kirkkoon kuului aluksi 16 seurakuntaa.

## Nykytilanne
Kirkolla on nykyään 38 aluetta, joihin kuuluu 338 seurakuntaa 15 Nigerian osavaltion alueella. Seurakuntiin kuuluu yli 80&nbsp;000 jäsentä. Seurakunnissa käytetään monia eri kieliä, mutta kirkon yhteisenä kielenä käytetään englantia. Kirkko kuuluu Kansainväliseen luterilaiseen neuvostoon. Kirkolla on oma teologinen oppilaitos, Jonathan Ekong Memorial Lutheran Seminary.

## Lähteet
Walter E. Williams

**Walter E. Williams** (31. maaliskuuta 1936 – 2. joulukuuta 2020) oli yhdysvaltalainen taloustieteilijä ja kommentaattori. Williams kannatti vapaata markkinataloutta ja vastusti sosialistisia interventioita. Williams tuli myös tunnetuksi kiinnittämällä huomiota afroamerikkalaisten ongelmiin ja vähimmäispalkan vastustuksesta, joka Williamsin mukaan katkaisee tikapuiden alimmat oksat mustilta nuorilta. Vuonna 1982 julkaistiin Williamsin dokumentti *Good Intentions*, jossa hän käsitteli mustien ongelmia ja vähimmäispalkkaa.

Williams toimi tutkijana George Mason Universityssä.

Williamsin viimeiseksi jäänyt dokumentti on *Suffer No Fools* vuodelta 2014.

## Lähteet

## Aiheesta muualla
*''Good Intentions'' YouTubessa
Kirjanpitorikos

**Kirjanpitorikos** on rikoslaissa määritelty rikos, jossa kirjanpitovelvollinen, sen edustaja tai se jolle kirjanpito on uskottu, laiminlyö kirjanpitovelvollisuuden tai tilinpäätöksen laatimisen. Kirjanpitorikosta lievempi on kirjanpitolaissa määritelty kirjanpitorikkomus, ja kirjanpitorikoksesta tunnetaan myös törkeä kirjanpitorikos ja tuottamuksellinen kirjanpitorikos. Kirjanpitorikokset kuuluvat talousrikollisuuteen.

KKO 2008:32 mukaan törkeän kirjanpitorikoksen tunnusmerkistö täyttyy jo yhdestä tekaistusta laskusta, kunhan se on riittävän suuri. Tapauksessa kirjanpitoon oli kirjattu 120&nbsp;000 markan eli noin 20&nbsp;000 euron suuruinen tekaistu lasku.

Kirjanpitorikoksesta tuomittu määrätään lähes aina myös liiketoimintakieltoon.

## Katso myös
*Liiketoimintakielto

## Lähteet

## Aiheesta muualla
*Finlex: Rikoslaki 39/1889
Pervaporaatio

**Pervaporaatio** on erotusmenetelmä, jossa jotain komponenttia poistetaan nestemäisestä seoksesta puoliläpäisevän kalvon läpi höyrystämällä. Pervaporaatiota käytetään erityisesti atseotrooppisen seoksen muodostavien yhdisteiden erottamiseen toisistaan.

## Periaate
Pervaporaatiossa erotusprosesiin syötetään nestemäistä seosta. Prosessissa käytetään puoliläpäisevää kalvoa, joka päästää komponentteja lävitseen eri nopeuksilla. Puoliläpäisevän kalvon toisella puolen on alhainen paine. Erottuva komponentti on yleensä helpoiten haihtuva ja kulkee nopeimmin kalvon lävitse niin kutsutulle permeaattipuolelle. Haihtumatonta nestettä kutsutaan retentaatiksi. Erotus pervaporaatiolla perustuu erottuvan komponentin höyrynpaineen ja kemiallisen potentiaalin eroon retentaatti- ja permeaattipuolella. Vakuumin lisäksi permeaattipuolella voidaan käyttää kaasuvirtaa, joka kuljettaa kalvon läpäisevän kaasun pois kalvon läheisyydestä. Permeaatti usein viilennetään ja nesteytetään.

Pervaporaatiossa kalvo voi olla materiaaliltaan joko epäorgaaninen, orgaaninen tai näiden hybridi. Tyypillisiä epäorgaanisia kalvomateriaaleja ovat piidioksidi, piidioksidin ja zirkoniumdioksidin seos sekä zeoliittikalvo. Orgaanisia kalvoja ovat polydimetyylisiloksaanikalvot, PVC-kalvot, polyakrylaatti- ja polyvinyylialkoholikalvot sekä selluloosasta tai kitosaanista valmistetut kalvot. Tämän lisäksi on olemassa hybridikalvoja, joissa orgaanisessa kalvomateriaalissa on epäorgaanisia nanopartikkeleita.

## Pervaporaation sovellutuksia
Pervaporaatiota käytetään muun muassa veden poistamiseen orgaanisista yhdisteistä, orgaanisten yhdisteiden poistamiseen vedestä ja orgaanisten seosten erottamiseen toisistaan. Menetelmä on käytetty erityisesti atseotrooppisten seosten erottamiseen, esimerkiksi veden poistamiseen etanolista tai isopropanolista. Vedenpuhdistuksessa pervaporaatiolla poistetaan helposti haihtuvia orgaanisia yhdisteitä. Orgaanisten yhdisteiden erottamisesta esimerkkejä ovat metanolin erottaminen metyyli-tert-butyylieetteristä ja sykloheksaanin erottaminen bentseenistä. Pervaporaation etuja ovat muun muassa alhaiset käyttökustannukset, kyky atseotrooppisten seosten erottamiseen, helppo käytettävyys ja kokoluokan skaalaus.

## Lähteet
Ilmaantuvuus

**Ilmaantuvuus** eli **insidenssi** on epidemiologinen esiintyvyyssuure, jolla kuvataan uusien tautitapausten määrää tietyllä riskissä olevalla väestöllä, alueella ja aikavälillä. Se on kaikkein keskeisimpiä epidemiologisia mittareita.

Yleensä ilmaantuvuudella tarkoitetaan ilmaantuvuusosuutta (engl. *incidence proportion* tai *risk*), mutta se voi tarkoittaa myös ilmaantuvuusmäärää tai ilmaantuvuustiheyttä (engl. *incidence rate* tai *incidence density*). Kun ollaan kiinnostuneita kaikista tietyssä tilassa jo olevista (esim. sairastavista), eikä kyseiseen tilaan siirtymisestä (esim. sairastumisesta), puhutaan *[[vallitsevuus|vallitsevuudesta]]*.

On tärkeää huomata, että *ilmaantuvuus lasketaan aina vain riskissä olevaa väestöä vasten*. Riskissä oleva väestö ei useinkaan ole sama asia kuin koko väestö. Riskissä ovat vain ne, joille tutkittava tauti tai tapahtuma voi sattua. Esimerkiksi kivessyövän ilmaantuvuutta on mielekästä kuvata vain suhteessa miesten määrään. Tarkastelua varten täytyy myös määritellä riittävän tarkasti, mitä uudella tapauksella tarkoitetaan ja mitä riskissä olevaa väestöä, aluetta ja aikaväliä tarkastellaan – muuten luvut voivat olla harhaanjohtavia tai suorastaan virheellisiä. Jotta voitaisiin verrata ilmaantuvuuksia kahdessa eri väestössä, täytyy väestörakenne ottaa huomioon. Esimerkiksi ikä on lähes kaikissa sairauksissa sekoittava tekijä, joka täytyy huomioida jollakin tavalla ennen ilmaantuvuuslukujen vertaamista. Näin ilmaantuvuuksia vertaamalla voidaan selvittää ilmaantuvuuseroja selittäviä tekijöitä eli esim. tautien syitä.

Ilmaantuvuussuureita ovat muun muassa seuraavat:
* **Tapauskertymä** tai **ilmaantuvuusmäärä**: *Uusien tapausten yhteenlaskettu lukumäärä tarkastelujakson aikana*. Esim. rintasyöpään sairastui vuonna 2015 Suomessa naisia yli 5&nbsp;000 kappaletta.
* **Ilmaantuvuusosuus**: *Uusien tapausten lukumäärä ÷ riskissä olleiden lukumäärä*. Esim. rintasyövän ilmaantuvuusosuus oli vuosina 2011–2015 Suomessa 85-vuotiailla riskissä olevilla naisilla noin 12&nbsp;% tai 12/100 henkilöä.
* **Ilmaantuvuustiheys**: *Uusien tapausten lukumäärä* ÷ *riskissä oltu väestöaika*. Esim. kolorektaalisyöpätapauksia havaittiin eräässä tutkimuksessa noin 20 kappaletta jokaista 10&nbsp;000 riskissä oltua henkilövuotta kohden eli 20/10&nbsp;000 henkilövuotta. Ilmaantumistiheys kuvaa siis keskimääräistä muutos- tai tapahtumanopeutta väestössä (esim. sairastumisnopeutta). Se on matemaattisesti miellyttävä suure, koska sillä on suora yhteys todennäköisyyslaskennassa käytettävään hasardifunktioon. Yhteys hasardifunktioon mahdollistaa myös ilmaantumistiheyden käytön sairastumisen riskin arvioimisessa.
* **Vaarafunktio** tai **hasardifunktio**: Ilmaantuvuustiheys jokaisessa aikapisteessä tai kaikilla äärettömän lyhyillä aikaväleillä. Ilmaantuvuustiheys on siis eräänlainen keskiarvo kaikista vastaavan hasardifunktion arvoista. Vaarafunktiota voi pitää kaikista täsmällisimpänä ilmaantuvuuden kuvauksena. Vaarafunktio voidaan arvioida havaintoaineistosta esimerkiksi Kaplanin–Meierin menetelmällä.

## Lähteet
Portugalilainen evankelis-luterilainen kirkko

**Portugalin evankelis-luterilainen kirkko** () on luterilainen kirkko, joka toimii Portugalissa. Kirkon jäsenmäärä on 95.

## Historia
Vuonna 1952 pastori ja silloinen Brasilian evankelis-luterilaisen kirkon presidentti Rodolfo Hasse vieraili Portugalissa ajatuksenaan perustaa radio-ohjelma ja arvioida mahdollisuuksia luterilaiselle lähetystyölle Portugalissa. Vuonna 1954 Brasilian evankelis-luterilainen kirkko teki päätöksen lähetystyön aloittamisesta Portugalissa. 3. heinäkuuta 1958 järjestäytyi Lissabonissa ensimmäinen luterilainen seurakunta, ja 28. toukokuuta 1959 perustettiin Portugalin evankelis-luterilainen kirkko. Aluksi kirkon toiminta keskittyi Lissabonin ja Caldas da Rainhan väliselle alueelle. 1970-luvulla toiminta alkoi laajeta pohjoisemmaksi ja 1990-luvun alussa perustettiin ensimmäinen seurakunta Porton alueelle.

## Nykytilanne
Kirkolla on kolme seurakuntaa, joissa on noin 95 jäsentä. Kirkko kuuluu Kansainväliseen luterilaiseen neuvostoon.

## Lähteet

## Aiheesta muualla
*Kirkon kotisivut
Roomalainen dodekaedri

**Roomalainen dodekaedri** () on pieni pronssista tai kivestä valmistettu ontto dodekaedrin muotoinen esine, joka muodostuu kahdestatoista tasaisesta viisikulmion muotoisesta pinnasta ja joista jokaisella on pinnan keskikohdassa reikä. Jotkut dodekaedreistä on koristeltu kärjistään pyöreillä pallomaisilla nupeilla.

Dodekaedrejä on löydetty eniten Euroopan alueelta (varsinkin Ranskan, Sveitsin ja Saksan alueilta), ja niiden koko vaihtelee 4–11 cm väliltä. Myös Kaakkois-Aasiasta on löydetty pienempiä kullattuja dodekaedrikoristeita. Dodekaedrien käyttökohteista sen sijaan ei ole löytynyt merkintöjä antiikin ajalta, mutta on oletettu, että niitä olisi käytetty kynttilätelineinä, mittavälineenä, risukeittimenä, talvikylvön ennustelaskurina tai uskonnollisina merkkeinä.

## Lähteet
Nicaraguan luterilainen kirkkosynodi

**Nicaraguan luterilainen kirkkosynodi** () on luterilainen kirkko, joka toimii Nicaraguassa. Kirkon jäsenmäärä on 1 800.

## Historia
Kirkko on saanut alkunsa Luterilainen kirkko – Kanadan vuonna 1997 aloittamasta lähetystyöstä Nicaraguassa. Vuonna 1998 iskeneen hurrikaani Mitchin ja sitä seuranneiden avustustoimien seurauksena vastaanottavuus Luterilainen kirkko – Kanadan tekemää työtä kohtaan kasvoi dramaattisesti. Vuonna 2008 perustettiin Nicaraguaan oma itsenäinen kirkkonsa, Nicaraguan luterilainen kirkkosynodi.

## Nykytilanne
Kirkolla on 23 seurakuntaa, joissa on noin 1 800 jäsentä. Kirkko kuuluu Kansainväliseen luterilaiseen neuvostoon.

## Lähteet
Aime-la-Plagne

**Aime-la-Plagne** on kunta itäisessä Ranskassa Savoien departementissa Auvergne-Rhône-Alpesin alueella. Se sijaitsee Isèrejoen varrella, noin 40 kilometriä Albertvillen kaupungista itään.

Kunta muodostettiin 1. tammikuuta 2016 kun kolme kuntaa Aime, Granier ja Montgirod yhdistyivät. Uuden kunnan hallintopaikaksi nimettiin Aime.

Aime-la-Plagne tunnetaan parhaiten La Plagnen hiihtokeskuksesta, joka sijaitsee kunnan alueella. La Grande Plagen hiihtoalueella on yli 225 kilometriä rinteitä. Hiihtokeskus perustettiin pormestari Pierre Borrionen aloitteesta vuonna 1961. Hän halusi monipuolistaa laakson taloutta, sillä pelkkä maatalous ei enää elättänyt kaikkia. La Plagne isännöi Albertvillen vuoden 1992 olympialaisissa ohjaskelkkailu- ja rattikelkkailukilpailuja.

## Aiheesta muualla

## Lähteet
Bourg-Saint-Maurice

**Bourg-Saint-Maurice** on kunta itäisessä Ranskassa Savoien departementissa Auvergne-Rhône-Alpesin alueella. Se sijaitsee Isèrejoen varrella, noin 55 kilometriä Albertvillen kaupungista itään. Laaja kunta ulottuu Italian rajalle saakka.

## Nähtävyyksiä
Kunnan nähtävyyksiä on Vulmixin kylässä oleva 1400-luvulla rakennettu kappeli *Chapel Saint-Grat*. Kappelin sisäseinillä olevat freskot kertovat tarinan, jossa pyhä Grat lähti Palestiinaan etsimään Johannes Kastajan päätä. Muita keskiaikaisia rakennuksia ovat kaksi tornia: 1000-luvulta peräisin oleva *Tour du Châtelard* ja 1100-luvulta peräisin oleva *Tour de Rochefort*.

Bourg-Saint-Mauricen suosituin vierailupaikka on vuonna 1968 perustettu Les Arcsin hiihtokeskus.

## Liikenne
Kunnan rautatieasema Gare de Bourg-Saint-Maurice on rautatielinjan pääteasema, jonne pääsee useilla junayhteyksillä. Myös TGV-junat ajavat sinne, ja esimerkiksi matka-aika Lyonista on noin kuusi tuntia.

## Tunnettuja kuntalaisia
*Guy Martin (s.1957), kokki
*Hervé Gaymard (s.1960), poliitikko, ministeri
*Jean-Luc Crétier (s.1966), alppihiihtäjä
*Enak Gavaggio (s.1976), freestylehiihtäjä, TV-kommentaattori


Tiedosto:Chapelle_Saint-Grat_de_Bourg-Saint-Maurice_(Vulmix)._Vue_ouest.jpg|Chapel Saint-Grat
Tiedosto:Lunch_stop,_Les_Arcs_(8578800640).jpg|Les Arcs
Tiedosto:TGV_à_Bourg-Saint-Maurice_(Savoie).JPG|Gare de Bourg-Saint-Maurice


## Lähteet

## Aiheesta muualla
Ranskan evankelis-luterilainen kirkkosynodi

**Ranskan evankelis-luterilainen kirkkosynodi** () on luterilainen kirkko, joka toimii Ranskassa. Kirkon jäsenmäärä on 821.

## Historia
Kirkon perustivat vuonna 1927 seurakunnat, jotka oli perustettu jo 1800-luvun aikana niiden perustajajäsenten lähdettyä Alsacen ja Lorrainen luterilaisesta kirkosta opillisista syistä.

## Nykytilanne
Kirkolla on 10 seurakuntaa, joissa on 821 jäsentä. Kirkko tukee ranskankielisiä kirkkoja Keski-Afrikassa ja on mukana johtajuuskoulutuksessa Länsi-Afrikassa. Kirkko kuuluu Kansainväliseen luterilaiseen neuvostoon.

## Lähteet

## Aiheesta muualla
* Kirkon kotisivut
Lordi Rosse

**William Parsons, kolmas [[Rossen jaarli]]** (17. kesäkuuta 1800 – 31. lokakuuta 1867) oli angloirlantilainen tähtitieteilijä, joka rakennutti useita kaukoputkia. Hänen 72-tuumainen teleskooppinsa, "*Parsonstownin Leviataani*", oli maailman suurin teleskooppi 1900-luvun alkuun saakka.

## Lähteet

## Aiheesta muualla

* 
*
Stephen O’Meara

**Stephen James O'Meara** (16. marraskuuta 1956) on yhdysvaltalainen kirjailija, valokuvaaja ja luonnontieteilijä. Hän pystyy näkemään 8-magnitudin tähtiä paljaalla silmällä. Hän suoritti kandidaatin tutkinnon Northeastern University -yliopistosta.

## Lähteet
Eksosolaarinen kappale

**Eksosolaarinen kappale** on tähtitieteellinen kappale, joka sijaitsee Aurinkokunnan ulkopuolella. Termiä ei käytetä tähdistä tai niitä suuremmista kohteista, kuten aurinkokunnista tai galakseista. Eksosolaarisia kappaleita voivat olla:

*Eksoplaneetta
*Eksokuu
*Eksokomeetta
*Eksoasteroidi
Tähtienvälinen kappale

**Tähtienvälinen kappale** on avaruudenkappale, joka ei ole tähti ja sijaitsee tähtienvälisessä avaruudessa. Se voi olla asteroidi, komeetta tai eksokomeetta. Ensimmäinen löydetty tähtienvälinen kappale oli 'Oumuamua (2017).

Sittemmin on havaittu 2I/Borisov (2019) ja 3I/ATLAS (2025).

Viimeaikaisten tutkimusten mukaan (514107) 2015 BZ509 voisi olla alkujaan tähtienvälinen kappale, jonka Auringon vetovoima on kaapannut.

## Lähteet